CELEX: 52003XG0118(01)
Language: da
Date: 2002-12-19 00:00:00
Title: Rådets konklusioner af 19. december 2002 vedrørende direktivet om tv uden grænser

Avis juridique important

|

52003XG0118(01)

Rådets konklusioner af 19. december 2002 vedrørende direktivet om tv uden grænser  

EF-Tidende nr. C 013 af 18/01/2003 s. 0001 - 0001

Rådets konklusioneraf 19. december 2002vedrørende direktivet om tv uden grænser(2003/C 13/01)RÅDET FOR DEN EUROPÆISKE UNION1. HENVISER TIL, at der på Rådets samling den 23. maj 2002 var bred enighed om, at det er nødvendigt med omfattende forberedelser, inden der eventuelt udarbejdes forslag vedrørende dette direktiv,2. UNDERSTREGER, at det er vigtigt at bygge på bl.a. medlemsstaternes erfaringer på dette område, herunder med hensyn til lovgivning, samregulering og selvregulering,3. ØNSKER at fremhæve, at det er vigtigt at opretholde tv-mediernes dobbelte kulturelle og økonomiske dimension, og er af den opfattelse, at det vil være positivt at udveksle synspunkter om de aktuelle erfaringer,4. ERINDRER OM de grundlæggende principper, som direktivet er baseret på, og hvoraf nogle kan opsummeres således:- at sikre den fri bevægelighed for tv-transmissionstjenester i Fællesskabet på grundlag af princippet om oprindelsesland- at fremme kulturel og sproglig mangfoldighed og styrke den europæiske audiovisuelle industri- at styrke tv's uundværlige rolle i samfundets demokratiske, sociale og kulturelle liv,5. UNDERSTREGER, at det for at skabe lovgivningsmæssige rammer, der er gunstige for sektorens udvikling, og for at lette borgernes adgang til et bredt udvalg af tv-programmer fra forskellige medlemsstater er vigtigt, at Kommissionen i sine overvejelser - bl.a. på grundlag af medlemsstaternes erfaringer - ligeledes ser på, om det er nødvendigt at tage andre udviklinger af betydning for radiospredningssektoren i betragtning, navnlig konsekvenserne af nye måder at levere audiovisuelt indhold på, f.eks. interaktive medier,6. SER FREM TIL Kommissionens kommende rapport om anvendelsen af direktivet om tv uden grænser og til indgående drøftelser i forbindelse med Kommissionens udarbejdelse af eventuelle kommende forslag vedrørende direktivet, herunder i Kontaktudvalget, der bl.a. er nedsat for at drøfte spørgsmål i forbindelse med dette direktiv,7. AGTER jævnligt at gøre status over fremskridtene i disse drøftelser.